ჩრდილოეთი უვალები
ჩრდილოეთი უვალები (რუს. Северные Увалы) — ბორცვებიანი მაღლობი აღმოსავლეთ ევროპის ვაკის ჩრდილოეთ ნაწილში, რუსეთში, ძირითადად კომის რესპუბლიკასა და პერმის მხარეში. ვოლგისა და ჩრდილოეთის დვინის აუზების ტალღოვანი, ადგილ-ადგილ დაჭაობებული წყალგამყოფია. გადაჭიმულია 600 კმ-ზე — დასავლეთში მდ. კოსტრომის სათავეებიდან აღმოსავლეთში მდ. კამისა და ვიჩეგდის ზემო დინებებამდე. სიმაღლე 270 მ-მდე. აგებულია მყინვარული და ფლუვიოგლაციალური ნალექებით. ფერდობებზე ტაიგის ლანდშაფტებია.